གཅལ་དུ་བཐ་མ་ཞིང་ཕུང་པོར་སྤངས་པ།ཁྲག་གིས་སྔགས་པའི་རོ་ལངས།
རྣམས་རྒོད་ཅིང་གར་རྩེ་བ།ལས་ཀྱི་བཤན་པ་འབུམ་ཀུན་ཏུ་རྒྱུ་ཞིང་ཉམས་པ་རྣམས་འགུགས་འཆིང་གསོད་གཅོད་ཀྱི་ལས་བྱེད་པ།མ་རུངས་པའི་སྲོག་ཆགས་གདུག་པ་ཅན་རྣམས་ངུ་འབོད་ཀྱི

སྭ་དང་བཅས་པས་ཤ་ཟ་ཞིང་ལང་ལོང་དུ་འཕྱོ་བ།ཕྱོགས་ཐམས་ཅད་དུ་མེ་རླུང་དམར་ནག་དྲག་ཏུ་འབར་ཞིང་འཁྲུག་པའི་དབུས་སུ་བྷྲཱུཾ་ལས་དུར་ཁྲོད་འབང་བའི་གཞལ་
མེད་ཁང་ཆེན་པོ་གྲུ་བཞི་སྒོ་ཁང་རྟ་བབས་དང་བཅས་པ།དྲག་པོའི་རྒྱན་དང་བཀོད་པ་ཕུན་སུམ་ཚོགས་པས་སྤྲས་པ།ནང་ཁྲག་ཞག་གི་རྒྱ་མཚོར་འཁྱིལ་པའི་དབུས་སུ་འཁོར་ལོ་ནག་པོ་རྩིབས
བརྒྱད་པའི་ལྟེ་བར་སྣ་ཚོགས་པདྨའི་ཟེའུ་འབྲུར་ཉི་མ་དང་དགྲ་བགེགས་ཀྱི་གདན་ལ་ཧཱུཾ་ལས་རྡོ་རྗེའི་གྲི་གུག་ཧཱུཾ་གིས་མཛད་པ་ལས་འོད་ཟེར་འཕྲོས།འཕགས་པ་མཆོད།སེམས་ཅན་གྱི་དོན་བྱས།
ཚུར་འདུས་ཡོངས་སུ་གྱུར་པ་ལས་དཔལ་ཡེ་ཤེས་ཀྱི་མགོན་པོ་ཁྲག་འཐུང་ནག་པོ་ཆེན་པོ་སྐུ་མདོག་ཆར་སྤྲིན་ལྟར་གནག་ཅིང་འཇིགས་སུ་རུང་བ།ཞལ་གཅིག་ཕྱག་བཞི་པ།ཐུང་ཞིང་སྦོམ་ལ་གསུས་ཁྱིམ་ཆེ
པ།ཁྲོ་གཉེར་དང་བཅས་པའི་ཞལ་གདངས་ཤིང་མཆེ་བ་དྲག་ཏུ་གཙིགས་པ།དམར་ལ་ཟླུམ་པའི་སྤྱན་གསུམ་སྡང་མིག་ཏུ་ལྟ་བ།སྨིན་མ་དང་ཨག་ཚོམ་དམར་སེར་མེ་ལྕེ་ལྟར་འབར་ཞིང་འཁྲུག་པ།
ཕྱག་དང་པོ་གཉིས་ཀྱིས་དགྲ་སྙིང་གིས་མཚན་པའི་གྲི་གུག་དང་ཐོད་ཁྲག་སྟེང་འོག་ཏུ་འཛིན་པས་ཡུམ་ལ་འཁྱུད་པ།འོག་མ་གཉིས་ཀྱིས་རལ་གྲི་མེ་འབར་བ་དང་ཁ་ཊྭཱཾ་ག་འཕྱར་བ།དབུ་སྐྲ་ཁམ་ནག་གྱེན

་བརྫེས་ཤིང་།ཐོད་པ་སྐམ་པོ་ལྔའི་དབུ་རྒྱན་དང་།རློན་པ་ཁྲག་འཛག་པ་ལྔ་བཅུའི་དོ་ཤལ་ཅན།རུས་པའི་རྒྱན་དྲུག་དང་སྦྲུལ་གྱི་ཆུན་པོས་བརྒྱན་པ།དང་སྣ་ཚོགས་པའི་ཅོད་པན་དང་།སྟག་
གི་པགས་པའི་ཤམ་ཐབས་འཕྱང་བ།དཔའ་ཞིང་མི་སྡུག་པའི་ཆ་བྱད་ཡོངས་སུ་རྫོགས་པ།ཧེ་རུ་ཀའི་ཅོད་པན་ཅན།མཁའ་ལྡིང་བྱ་ཁྱི་ཅེ་སྤྱང་ལ་སོགས་པ་སྤྲུལ་པའི་ཕོ་ཉ་གྲངས་མེད་དུ་སྤྲོ་བ།ཞབས
གཉིས་རྒྱལ་པོ་རོལ་པའི་འདུག་སྟངས་ཀྱིས་བཞུགས་པའི་པང་དུ་མ་ལས་ཡུམ་ནནྟི་ཀ་ནག་མོ་གཡས་གྲི་གུག་དང་གཡོན་ཐོང་ཁྲག་ཡབ་ལ་སྐྱོབ་པ།གཅེར་བུ་ཕྱག་རྒྱ་ལྔ་དང་སྦྲུལ་དང་ཐོད་པའི་ཕྲེང་བས་སྨྲས་པ།
གཉིས་ཀའང་དྲག་ལ་རྔམ་པའི་ཆ་ལུགས་ཅན་ཡེ་ཤེས་ཀྱི་མེ་འབར་བའི་དབུས་ན་བཞུགས་པའོ།ཤར་དུ་ཧཱུཾ་ལས་ལས་ཀྱི་མགོན་པོ་བྱ་རོག་གདོང་ཅན་མཐིང་ནག་གྲི་གུག་དང་ཐོད་ཁྲག་འཛིན་པ།མི་ལྤགས་ཀྱི་
ག་ཡང་གཞི་ཅན་བྱ་རོག་ལ་ཞོན་པ།ལྷོར་རུ་ལས་འབར་མ་ནག་མོ་རྩེ་གསུམ་དང་ཐུན་ཁྲག་འཕེན་པ་ཟ་འོག་གི་གོས་ཅན་བྱ་རོག་ལ་ཞོན་པ།ནུབ་ཏུ་ཧཱུཾ་ལས་ཤ་ཟ་སེང་གདོང་མཐིང་ནག་མདུང་དང་དམར་གཏོང་།
ཐོགས་པ་དར་ནག་པོའི་བེར་གྱོན་ནས་རྟ་ནག་ལ་ཞོན་པ།བྱང་དུ་བ་ལས་གཟའ་བདུད་སྤུག་ནག་མགོ་བོ་དགུ་པ་ཆུ་སྲིན་གྱི་ཞགས་ལ་དང་རའི་མདའ་གཞུ་འཛིན་པ་སྐུ་སྨད་སྦྲུལ་དུ་འཁྱིལ་པ།ཤར་ལྷོར་ར་ལས་ཚངས་པ་དཀར་པོ་དང་མདུང་།

དང་མཚོན་ཆའི་འཁོར་ལོ་བསྐོར་བ་རྟ་དཀར་ལ་ཞོན་པ།ལྷོ་ནུབ་ཏུ་ཡ་ལས་གཤིན་རྗེ་དམར་ནག་སྤུ་གྲི་དང་ཞགས་པ་འཛིན་པ་ར་དམར་ལ་ཞོན་པ།ནུབ་བྱང་དུ་ཙ་ལས་རྡོ་རྗེ་ལེགས་པ་སྔོན་པོ།།
རྡོ་རྗེ་དང་དགྲ་སྙིང་འཛིན་པ་གདོང་ལྔ་ལ་ཞོན་པ།བྱང་ཤར་དུ་དུ་ལས་གནོད་སྦྱིན་ནག་པོ་བེར་ཀ་དང་དགྲ་སྙིང་ཁྱེར་བ་བདུད་རྟ་ལ་ཞོན་པའོ།དེ་ཐམས་ཅད་ཀྱང་ཁྲོ་ཞིང་གཏུམ་པ་མི་སྡུག་པའི་གཟུགས་ཅན།ཐོད
སྐམ་ལྔའི་ཅོད་པན་དང་།ཁྲག་འཛག་པའི་མགོ་བོའི་དོ་ཤལ་རྒྱུ་མའི་གཤ་ལ་སོགས་པ་དུར་ཁྲོད་ཀྱི་ཆས་སྣ་ཚོགས་ཀྱིས་བརྒྱན་པ།གཞན་ཡང་དེ་དག་གི་ཕྱི་རོལ་གྱི་ཤར་དུ་ནག་པོ་སྟོང་།ལྷོར་ཤ་ཟ
འབུམ།ནུབ་ཏུ་མ་མོ་བྱེ་བ།བྱང་དུ་གནོད་སྦྱིན་ཁྲི་སོགས་དམ་ཅན་རྒྱ་མཚོའི་དམག་ཚོགས་བསམ་གྱིས་མི་ཁྱབ་པས་བསྐོར་བའི་གཙོ་འཁོར་ཐམས་ཅད་ཀྱི་དཔྲལ་བར་ཨོཾ།མགྲིན་པར་ཨཱཿཐུགས་ཀར
ཧཱུཾ།ཐུགས་ཀའི་ཧཱུྃ་ལས་འོད་ཟེར་འཕྲོས་པས་འོག་མིན་རྣམ་སྣང་ཆེན་པོའི་ཕོ་བྲང་།རྡོ་རྗེ་གདན་ན་ལེནྡ་དུར་ཁྲོད་ཆེན་པོ་བརྒྱད་ལ་སོགས་པ་ནས་དཔལ་ཡེ་ཤེས་ཀྱི་མགོན་པོ་འཁོར་དང་བཅས་པ་བཛྲ།
ས་མཱ་ཛ་ཿས་སྤྱན་དྲངས་པར་མོ་ས་ལ་སྦྱར་བའི་སྤོས་བསྲེག་ཅིང་དབྱངས་ཀྱི་ང་རོ་རོལ་མོ་དུ་མའི་འགྱུར་བ་དང་བཅས་པས།ཧཱུྃ་ཡུལ་གྱི་མིང་ནི་རྒྱ་གར་རྡོ་རྗེ་གདན།དུར་ཁྲོད་མིང་ནི་རབ་འཇིགས་བསིལ་བའི་ཚལ།།བསྐལ་པའི་མེ་

ལྟར་འབར་བའི་ཀློང་དཀྱིལ་ནས།།རྡོ་རྗེ་ནག་པོ་ཆེན་པོ་འཁོར་དང་བཅས།།དད་པ་དམ་ཚིག་དབང་གིས་སྤྱན་འདྲེན་ན།།ཚུར་གཤེགས་ཚུར་གཤེགས་མ་ཧཱ་ཀཱ་ལའི་ཚོགས།།ཡེ་ཤེས་མགོན་པོ་ཡབ
ཡུམ་འཁོར་དང་བཅས།།ལས་ཀྱི་མགོན་པོ་འཇིགས་བྱེད་བྱ་རོག་གདོང་།།མ་གཅིག་ལྷ་མོ་འབར་མ་ནག་མོ་དང་།།དཔལ་ལྡན་ཕྲིན་ལས་མགོན་པོ་སེང་གེའི་གདོང་།།ཤ་ཟ་སྲིན་པོ་གཏུམ་ཆེན་རཱ་ཧུ
ལ།།།སྒྲོལ་གིང་གཤིན་རྗེ་བཙན་དང་གནོད་སྦྱིན་ཚོགས།།བསྟན་པ་བསྲུང་བའི་སླད་དུ་སྤྱན་འདྲེན་ན།།སྔོན་གྱི་ཐུགས་དམ་གཉེན་པོ་བརྩེར་དགོངས་ལ།།དུར་ཁྲོད་བརྒྱད་སོགས་ཞིང་ཁམས་རྒྱ་མཚོ
ནས།།མ་ཐོགས་མྱུར་དུ་གནས་འདིར་གཤེགས་སུ་གསོལ།།ཨོཾ་ཤྲཱི་མ་ཧཱ་ཀཱ་ཡ་ས་པ་རི་ཝཱ་ར་ཨེ་ཧྱེ་ཧི་བཛྲ་ས་མཱ་ཛཿཛཿཧཱུྃ་བཾ་ཧོཿཞེས་སྤྱན་ཟངས།བཞུགས་སུ་གསོལ་བ་ནི།ཧཱུཾ་སངས་རྒྱས་བསྟན་པ་སྲུང་བའི་མཐུ
རྩལ་ཅན།།མ་ཧཱ་ཀཱ་ལ་ཡབ་ཡུམ་འཁོར་དང་བཅས།།ཟག་པོའི་གཞལ་ཡས་དཀྱིལ་འཁོར་ཆེན་པོ་འདིར།།གཉིས་མེད་བརྟན་པར་བཞུགས་ལ་ཕྲིན་ལས་མཛོད།།ཨོཾ་ཤྲཱི་མ་ཧཱ་ཀཱ་ལ་ས་པ་རི་ཝཱ་ར་ས་མ་ཡ
ཏིཥྛནྟུ།དམ་ལ་བཞག་པ་ནི།ཡཾ་དམ་གྱི་ང་རྒྱལ་བརྟན་པོས་རྡོ་རྗེ་རྩེ་ལྔ་པའི་ཕྱག་རྒྱ་མགོན་པོ་འཁོར་བཅས་ཀྱི་སྤྱི་བོར་བཞག་པར་མོས་ཏེ།ཨོཾ་བཛྲ་ས་མ་ཡ་ཧ་ན་ཧ་ན་ཧཱུཾ་ཕཊ།དཔལ་རྡོ་རྗེ་ནག་པོ་ཆེན་པོ་ཕྱག་བཞི་པ་འཁོར་དང་བཅས

པ་རྣམས་ཀྱིས་ཁྲག་འཐུང་ཁྲོ་བོའི་རྒྱལ་པོ།སློབ་དཔོན་སངས་རྒྱས་གཉིས་པ།མངའ་བདག་ཉང་ཉི་མ་འོད་ཟེར་ནས་འཁོར་ལོའི་མགོན་པོ་དཔལ་ལྡན་རྩ་བའི་བླ་མའི་བར་དུ་བྱོན།
པཔའི་རྩ་བ་དང་བརྒྱད་པར་བཅས་པའི་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར་སངས་རྒྱས་ཀྱི་བསྟན་པ་སྲུངས་སོགས་ནས་ཕྲིན་ལས་མཛོད་ཅིག།ཨོཾ་བཛྲ་ས་མ་ཡ་རཀྵཪྴ་པཉྩ་ཨ་མྲྀ་ཏོ་ད་ཀ་ཥ་ཥ།
བྷཱུ་ཧཱུྃ།ཞེས་དམ་ལ་བཞག་པས་ཅི་བསྒོ་བའི་ལས་ཐམས་ཅད་སྒྲུབ་ཅིང་བགའ་ནོད་པར་བསམ།ཟག་བྱ་བ་ནི།ཆོས་སྐུ་འགྱུར་མེད་དཔལ་ལྡན་ནག་པོ་ཆེ།།།ཕྲིན་ལས་ལྷན་གྲུབ་དཔའ་བརྗིད་ཕྱག་བཞི་པ།།དགྲ་
བགེགས་ཀུན་འདུལ་ཆོས་སྐྱོང་ཡོངས་ཀྱི་རྗེ།།མགོན་པོ་འཁོར་དང་བཅས་ལ་ཕྱག་འཚལ་ལོ།།ཨ་ཏི་པཱུ་ཧོཿཔྲ་ཏཱིཙྪ་ཧོཿགྱིའི་བཟོད་པ་ནི།ཧཱུྃ་ཡན་ལག་བརྒྱད་ལྡན་ཡིད་འོང་མཆོད་ཡོན
ལྡན།།རབ་གཙང་དྭངས་པའི་ཞབས་བསིལ་རྒྱ་མཚོར་བསྐྱིལ།།སྣ་ཚོགས་ལཱ་སྡུག་ཆུ་སྐྱེས་ལང་ཚོ་བཞད།།གྲུབ་དང་སྦྱར་བའི་བདུག་པ་སྤྲིན་ལྟར་གཏིབས།།མུན་སྡང་མཐར་བྱེད་སྒྲོན་མེའི
ཉིན་མོར་བྱེད།།ཡིད་འོང་བྱུག་པ་ལྷ་ཡི་ཆུ་བོའི་རྒྱུན།།རོ་བཅུད་ཕུན་ཚོགས་ཞལ་ཟས་ལྷུན་པོར་སྤུངས།།སྙན་བརྗིད་རོལ་མོ་སྒྲ་དཀྱངས་དང་བཅས་པའི།།ཕྱི་ཡི་མཆོད་སྤྲིན་འདོད་ཡོན་འཛད་མེད་།

གཏེར།།འབུལ་གྱིས་ཚིམ་ཞིང་དགྱེས་ནས་དངོས་གྲུབ་སྩོལ།།ཨོཾ་ཤྲཱི་མ་ཧཱ་ཀཱ་ལ་ས་པ་རི་ཝཱ་ར་བཛྲ་ཨརྒྷཾ་ནས་ཤབྡའི་བར་དང་།པཉྩ་ཀཱ་མ་གུ་ཎ་པྲ་ཏཱིཙྪ་སྭཱ་ཧཱ།ནང་གི་མཆོད་པ་ནི།ཧཱུྃ་གདུག་པའི་སྙིང་ཁྲག
མཆོད་ཡོན་མཚོ་ལྟར་བསྐྱིལ།།མྱོས་བྱེད་དུག་ཁྲག་ཞབས་བསིལ་རྔམ་ཞིང་བརྗིད།།དབང་པོ་སྣ་ལྔའི་མེ་ཏོག་ཚར་དུ་དངར།།ཤ་ཆེན་དུད་པའི་སྤྲིན་ཕུང་ལང་ལོང་གཡོ།།ཞུན་ཆེན་མོར་མེ་བསྐལ་པའི་མེ
ལྟར་འབར།།ཁྲག་ཞག་བདུད་རྩིའི་དྲི་ཆབ་རླབས་འཕྲེང་གཡོ།།ཤ་ཁྲག་རུས་པའི་ཞལ་ཟས་ཆེ་བརྗིད་ཇམ།།དྲག་པོའི་རོལ་མོས་ས་གསུམ་འདར་ཞིང་གཡོ།།དུར་ཁྲོད་ནང་གི་མཆོད་སྦྱིན་པས་མ་མི་ཁྱབ།།
འབུལ་གྱིས་ཚིམ་ཞིང་དགྱེས་ནས་དངོས་གྲུབ་སྩོལ།།ཨོཾ་ཤྲཱི་མ་ཧཱ་ཀཱ་ལས་པ་རི་ཝཱ་ར་མ་ཧཱ་ཤྭ་ཤཱ་ན་པཱུ་ཛ་ཨརྒྷཾ་ནས་ཤབྡ་པྲ་ཏཱིཙྪ་སྭཱ་ཧཱ།གསང་བའི་མཆོད་པ་ནི།ཧཱུྃ་སྒྲིབ་པའི་དྲི་མ་ཀུན་སྤངས་ཤིང་།།རྟོག་པ་ཀུན།།
ལས་ངེས་གྲོལ་བ།།བླ་ན་མེད་པའི་བྱང་ཆུབ་སེམས།།བདེ་བ་ཆེན་པོས་མཉེས་གྱུར་ཅིག།ཨོཾ་ཤྲཱི་མ་ཧཱ་ཀཱ་ལ་ས་པ་རི་ཝཱ་ར་མ་ཧཱ་ཨ་ནུ་རཱ་ག་པྲ་ཏཱིཙྪ་སྭཱ་ཧཱ།སྨན་མཆོད་ནི།ཧཱུྃ།དམན་པའི་ཡུལ་ལས་རབ་འདས།།
ཤིང་།།རྒྱལ་བ་ཀུན་གྱི་དམ་ཚིག་མཆོག།དངོས་གྲུབ་ཀུན་གྱི་གཞིར་གྱུར་པ།།པདུད་རྩི་མཆོག་གིས་མཆོད་པར་བགྱི།།ཨོཾ་ཤྲཱི་མ་ཧཱ་ཀཱ་ལས་པ་རི་ཝཱ་ར་མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི།རཀྟའི་མཆོད་པ་ནི།།

སྟོང་གསུམ་བྷནྣའི་སྣོད་ཡངས་སུ།།དམ་ཉམས་བསྒྲལ་བའི་མཱཾ་ས་དང་།།རཀའི་རྒྱ་མཚོ་ཆེན་པོར་བསྒྲིལ།།བསད་ཁྲག་རྦ་ཀློང་འཁྲུག་པས་མཛོད།།ཨོཾ་ཤྲཱི་མ་ཧཱ་ཀཱ་ལ
ས་པ་རི་ཝཱ་ར་མ་ཧཱ་རཀྟ་ཁ་རཾ་ཁཱ་ཧི།གཏོར་མའི་མཆོད་པ་ནི།ཧཱུཾ་མཚན་དང་ལྡན་པའི་བྷཉྫ་རུ།།ཤ་ལྔ་བདུད་རྩིའི་དམ་ཚིག་ལྔ།།བཟའ་བཅའི་འདོད་ཡོན་བསམ་མེ་ཁྱབ།།རྨད་བྱུང་བདུད་རྩིར་བྱིན
བརླབས་པའི།།མཆོག་གི་མཆོད་པ་དམ་པ་འདི།།དཔལ་ལྡན་རྡོ་རྗེ་ནག་པོ་ཆེ།།ལྕམ་དྲལ་འཁོར་དང་བཅས་ལ་འབུལ།།དགྱེས་པར་རོལ་ལ་ཕྲིན་ལས་མཛོད།།ཨོཾ་ཤྲཱི་མ་ཧཱ་ཀཱ་ལ་ས་པ་རི་ཝཱ་ར།།
མ་ཧཱ་བ་ལི་ཏ་ཁ་ཁ་ཁཱ་ཧི་ཁཱ་ཧི།གསུམ་པ་དཔལ་མགོན་མ་ནིང་གི་ཟིན་ལས་ནི།ཨོཾ་མ་ཏྲ་ཤཱ་ནྱ་ཏཱ་ཛྙཱ་ན་བཛྲ་སྭ་བྲཱ་ཝ་ཨཱཏྨ་ཀོ྅ཧཾ།སྟོང་པའི་ངང་ལས་མདུན་གྱི་ནམ་མཁར་དུར་ཁྲོད་ཐོད་
མཁར་འབར་བའི་གཞལ་ཡས་ཁང་ཆེན་པོར་སྣ་ཚོགས་པདྨ་དང་ཉི་མ་ལ་གནས་པའི་ཧཱུཾ་མཐིང་ནག་ཡོངས་སུ་གྱུར་པ་ལས་དཔལ་ཡེ་ཤེས་ཀྱི་མགོན་པོ་མ་ནིང་ནག་པོ་སྐུ་མདོག་མཐིང་ནག་གཏུམ་ཞིང་ཁྲོས་པའི
ཉམས་ཅན་ཞལ་གཅིག་ཕྱག་གཉིས་པ།གཡས་འབར་བའི་རུ་མཚོན་རྣོན་པོ་གནམ་དུ་འཕྱར་ཞིང་།གཡོན་གདུག་པ་ཅན་གྱི་སྙིང་དང་ཞགས་པ་འཛིན་པ།སྤྱན་གསུམ་དམར་ལ་ཟླུམ་པ།ཞལ་མཆེ

བ་གཙིགས་ཤིང་ལྗགས་འདྲིལ་བ།སྦྲུལ་ནག་པོའི་རལ་པ་ཐུར་དུ་འཕྱང་བ།ཐོད་པ་སྐམ་པོ་ལྔའི་དབུ་རྒྱན་དང་།རློན་པ་ལྔ་བཅུའི་དོ་ཤལ་ཅན།སྙིང་ཕྲེང་དང་སྦྲུལ་གྱི་ཆུན་པོས་བརྒྱན་པ།དར་ནག་གི
འརོལ་བེར་བརྩེགས་མར་གསོལ་ཞིང་།གསེར་སྙེད་དང་མི་ལྤགས་རློན་པའི་སྐ་རགས་ཅན།ཙན་དན་གྱི་བ་རྐྱེན་སྙེད་ལ་བཙུགས་པའི་སྒོ་གསུམ་ནས་སྦལ་པའི་དམག་དཔུང་འགྱེད་པ།ཁ་དོག།
སྣ་ཚོགས་པའི་ཅོད་པན་ལྷུབ་ལྷབ་དང་འཇིགས་པའི་རྒྱན་ཐམས་ཅད་ཀྱིས་ཀླུབས་པ།གཡོན་བརྐྱང་གིས་རོའི་གདན་ལ་བཞུགས་པ།དེའི་གཡོན་དུ་ཡུམ་དཔལ་འབར་མ་དཀར་མོ་གཡས་ཤེལ་གྲི
འཕྱར་ཞིང་གཡོན་ཐོད་ཁྲག་གཙོ་ལ་སྟོབ་པ་མ་མོའི་ཆས་ཅན་རོལ་པའི་སྟབས་ཀྱིས་འགྱིང་པ།གཡས་སུ་ལས་མགོན་སྲོག་བདུད་ནག་པོ་གྲི་གུག་དང་ལྕགས་པར་བཟུང་ནས་མདའ་གཞུ་འགེང་ཞིང་ཁ་ཊྭཱཾ་གྲུ།
མོར་བཀལ་བ།སྟག་རལ་དང་གཟིག་ཤུབས་བཏགས་ནས་བྲ་ནག་རྟིང་དཀ་ར་ལ་ཆིབས་པ།དེའི་ཕྱི་རོལ་གྱི་རྩིབས་ལ་མདུན་ནས་གཡས་བསྐོར་དུ་རིམ་པ་བཞིན་སྣའི་མགོན་པོ་སྟག་ཞོན་ནག་པོ
གཡས་ཙན་དན་གྱི་བེང་གསོར་ཞིང་གཡོན་བདུད་ཀྱི་ཞགས་པ་ཐོགས་ནས་དཔའ་གཏུམ་སྟག་ལ་ཞོན་པ།གསུང་གི་མགོན་པོ་བེང་དམར་སྨག་གཡས་ཙན་དན་གྱི་བང་འཕྱར་ཞིང་གཡོན་བདུད་རྩིའི་ལྕགས།

པར་འཛིན་པ།ཐུགས་ཀྱི་མགོན་པོ་གྲི་གུག་མཐིང་ནག་གཡས་གྲི་གུག་མཁའ་ལ་འཕྱར་ཞིང་གཡོན་ཐོད་ཁྲག་འཛིན་པ།ཡོན་ཏན་གྱི་མགོན་པོ་ལེགས་ལྡན་ནག་པོ་
གཡས་རིན་པོ་ཆེ་དང་གཡོན་ཐོད་ཁྲག་འཛིན་པ་སེང་གེ་ལ་ཞོན་པ།ཕྲིན་ལས་ཀྱི་མགོན་པོ་ཏྲག་ཤད་མཐིང་ནག་གཡས་བེང་གསོར་ཞིང་གཡོན་དགྲ་སྙིང་བསྣམས་པ་བྲ་ནག་རྟིང་དཀར་ལ་ཆིབས་པ།
ལྔ་གའང་མི་བཟད་པའི་ཁྲོ་བོ་གཏུམ་དྲག་འཇིགས་པའི་ཉམས་ཅན་དར་ནག་གི་འཇོལ་བེར་དང་དུར་ཁྲོད་རོལ་པའི་ཆས་ཐམས་ཅད་ཀྱིས་བརྒྱན་ཏེ་བཾགྱི་ཁར་བཞུགས་པ།འདོད་ཁམས་དབང་ཕྱུག་རེ་མ་ཏི་ནག་མོ་སྐེམ
ཞིང་སྒེག་ལ་གཏུམ་པའི་གཟུགས་ཅན་གཡས་ཁྲམ་ཤིང་འཕྱར་ཞིང་གཡོན་བྷཉྫ་བཟུང་བའི་མཚན་ན་ནད་རྒྱལ་ཐོགས་པ་མ་མོའི་ཆས་བརྒྱད་ཀྱིས་སྤྲས་ཏེ་རྫུ་འཕྲུལ་དྲིལ་རྟའི་སྟེང་ན་བཙན་སྐྱིལ་གྱིས་
བཞུགས་པ།གཞན་ཡང་རུ་འདྲེན་གྱི་དམག་དཔོན་སྡེ་བཞི།བཀའ་སྡོད་དྲེགས་པ་སྡེ་བརྒྱད།མྱུར་མགྱོགས་ཀྱི་ཕོ་ཉ་ལས་བྱེད་སོགས་སྲིད་གསུམ་དྲེགས་པའི་ཚོགས་བསམ་གྱིས་མི་ཁྱབ
པས་བསྐོར་བ།ཐམས་ཅད་ཀྱང་ཁྲོས་ཤིང་འཁྲུགས་པའི་ཉམས་ཅན་མི་སྡུག་པའི་རྒྱན་སྣ་ཚོགས་པས་བརྒྱན་ཅིང་འབར་བའི་མེའི་འཕྲེང་བ་དྲག་པོར་འཁྲུག་པའི་དབུས་ན་གནས་པའོ།།ཐམས་ཅད

ཀྱི་དཔྲལ་བར་ཨོཾ།མགྲིན་པར་ཨཱཿཐུགས་ཀར་ཧཱུྃ།ཐུགས་ཀའི་ཧཱུྃ་ལས་འོད་ཟེར་འཕྲོས་པས་ལྷོ་ནུབ་རྔ་ཡབ་གླིང་ཕྲན།མ་ལ་ཡ་གནམ་ལྕགས་འབར་བའི་རི་བོ།ཨུ་ཙལ་ཡི་རུར
ཁྲོད་ཆེན་པོ་རྣམས་ནས་དཔལ་ཡེ་ཤེས་ཀྱི་མགོན་པོ་མ་ནིང་ནག་པོ་འཁོར་དང་བཅས་པ་བཛྲ་ས་མཱ་ཛཿས་སྤྱན་དྲངས་པར་བསམ་ཞིང་།ཧཱུྃ།དད་པ་དང་ནི་དམ་ཚིག་གིས།།ཚུར་གཤེགས་ཚུར།
གཤེཤེགས་ལྷ་ཆེན་པོ།།མ་ཧཱ་ཀཱ་ལ་མཐུ་བོ་ཆེ།གསང་བའི་ཁྲོ་རྒྱལ་སྟོབས་པོ་ཆེ།བླ་མ་ནི་ང་ནག་པོ་ཀུན་གྱི་རྗེ།རྟག་ནས་འདིར་སྤྱན་འདྲེན་གཤེགས་སུ་གསོལ།མ་འོག་མིན་གནས་མཆོག་དམ་པ་དང་།
གསས་ཆེན་ལྷུན་གྲུབ